cyanic-selkie/wikianc huggingface dataset:
8. sieviešu šaha olimpiāde
"A" fināls
Komandu "A" finālā sasniegtie rezultāti sakopoti tabulā: !V||Komanda||width=20|1||width=20|2||width=20|3||width=20|4||width=20|5||width=20|6||width=20|7||width=20|8||width=30|P||width=30|KP||+||=||-
Apzīmējumi: V — vieta; P — komandas dalībnieku iegūto punktu summa; KP — komandas iegūto punktu summa (2 punkti — uzvarēts, 1 — neizšķirts, 0 — zaudēts mačs); + (uzvarēto), = (neizšķirto), - (zaudēto) maču skaits.
"B" fināls
9. Zviedrija, 10. Rumānija, 11. Nīderlande, 12. Argentīna, 13. Francija, 14. ASV, 15. Indija, 16. Austrālija.
"C" fināls
17. Dānija, 18. Kanāda, 19. Kolumbija, 20. Brazīlija, 21. Somija, 22. Skotija 23. Japāna, 24. Meksika.
"D" fināls
25. Velsa, 26. Islande, 27. Venecuēla, 28. Bolīvija, 29. Urugvaja, 30. Jaunzēlande 31. Monako, 32. Puertoriko.
Godalgoto komandu dalībnieču individuālie rezultāti
Godalgoto komandu dalībnieču individuālie rezultāti redzami tabulās:
Pekinas "Kunlun Red Star"
Pašreizējais sastāvs
''Pēdējoreiz atjaunots 2020. gada 21. oktobrī.''
Sumpurnis
Sumpurnis, arī Suņpurnis, latviešu mitoloģijā ir ļauna cilvēkveidīga būtne ar cilvēka rumpi un suņa galvu (dažkārt arī putna galvu, vienu aci vai vienu kāju), kas dzīvojot lielos mežos un ģērbjoties koku lapām. Satrakojušies sumpurņi uzbrūkot cilvēkiem, tos saplosot, apēdot to miesu un izdzerot asinis. Ja cilvēkus uzreiz neēduši, sumpurņi tos esot sasējuši un līdz ēšanai turējuši gūstā pie sevis. Dažkārt Sumpurņi savās īpašībās pretnostatīti cilvēkiem, piemēram, kā cilvēku gaļas ēdāji pretstatā dzīvnieku gaļu ēdošajiem cilvēkiem, klejotāji/mednieki pretstatā cilvēkiem-zemkopjiem un nesaprotamā valodā runājošie pretstatā saprotamā valodā runājošajiem cilvēkiem.
Sumpurņiem bijis arī ķēniņš un citi sumpurņu augstdzimušie, kuru goda zīme bijusi pagarā aste, bet tuvākie sumpurņu radinieki bijuši suņi. Dažkārt sumpurņi jaukti ar vilkačiem. Par sumpurņiem, tāpat kā vilkačiem, citus varēja noburt arī burvji, apjožot tiem apkārt jostu, kas burvestības atcelšanai pašiem vai kādam citam bijusi jāatraisa vai jāpārplēš.
1929. un 2019. gadā ar nosaukumu „Sumpurņa pils” noticis Latvijas Mākslas akadēmijas karnevāls.
Spāru iela (Jūrmala)
Spāru iela ir iela Jūrmalā, Kūdras apkaimē. Spāru iela sākas krustojumā ar Veco ceļu un beidzas krustojumā ar Ventspils šoseju. Kopējais ielas garums ir 300 metri, tā ir klāta ar grants segumu. Spāru ielā satiksmes kustība norit vienā joslā.
Djurgårdens IF
Djurgårdens IF ir hokeja komanda, kas bāzēta Stokholmā, Zviedrijā, un spēlē Hockeyallsvenskan. Klubs dibināts 1922. gadā.
Zviedrijas čempiones titulu Djurgårdens IF ir izcīnījusi 16 reizes, tādējādi būdama Zviedrijas titulētākā hokeja komanda. Pēdējo reizi komanda to paveica 2001. gadā.
2001.—02. gada sezonā komandas rindās spēlēja Andrejs Ignatovičs un Sergejs Naumovs.
Līgas apbalvojumi
Djurgårdens IF spēlētāji, kas saņēmuši līgas apbalvojumus.
Leģions "Krievijas Brīvība"
Leģions "Krievijas Brīvība" (ru, ukraiņu: Легiон «Свобода Росiї») ir Ukrainas bruņoto spēku militārā vienība, kas, pēc Ukrainas amatpersonu teiktā, tika izveidota no Krievijas karagūstekņiem un brīvprātīgajiem, kuri pārbēga uz Ukrainu. Devīze — "Par Krieviju! Par brīvību!". Leģions ir viena no divām Ukrainas bruņoto spēku vienībām, kas izveidota no Krievijas Federācijas pilsoņiem. Otrā šāda vienība ir Krievu brīvprātīgo korpuss, ko izveidoja 2022. gada augustā.
Cīnītājs (2011. gada filma)
"Cīnītājs" (en) ir 2011. gada ASV sporta drāma, kuras režisors, kā arī viens no scenārija autoriem un producentiem ir Gevins O'Konors. Galvenās lomas filmā atveido Toms Hārdijs, Džoels Edžertons, Niks Nolte, Dženifere Morisone un Frenks Grillo. Filmas pirmizrāde notika.
Bijušā boksera jaunākais dēls Tomijs atgriežas mājās, kur viņu tēvs apmāca jauktās cīņas mākslas turnīram. Šie treniņi liek Tomijam atkal satikties ar savu atsvešināto vecāko brāli.
Hunzas ieleja
Hunzas ieleja (burušaski un urdu:ہنزو‎) ir novads Pakistānas galējos ziemeļos Karakoruma kalnos, Gilgitā-Baltistānā ap Hunzas upes ieleju no Ķīnas Siņdzjanas provincei austrumos līdz Haibarai Pahtūnhvai rietumos.
Ieleja atrodas 2 438 metrus virs jūras līmeņa, un tās tradicionālie iedzīvotāji ir buriši un vahani. No 13. gadsimta līdz pat 1974. gadam ieleja ietilpa vairāk vai mazāk neatkarīgajā Hunzas valstī. Līdz 15. gadsimtam valdošā reliģija bija budisms, līdz to nomainīja islāms. Ielejā gošenīta un safīra atradnes. Pa Hunzas ieleju ierīkots Karakoruma lielceļš.
40R autobusu maršruts (Rīga)
'''40R. autobusu maršruts''' bija Rīgas sabiedriskā transporta autobusu maršruts, kas kursēja no Abrenes ielas līdz Robotu rūpnīcai Ziepniekkalnā, (mūsdienu tirdzniecības centram "Aleja" Ozolciema ielas un Vienības gatves krustojumā).
40R autobusu maršruta kopējais garums bija 17,8 kilometri, katrā virzienā pa 8,9 km.
40R autobusu maršrutu apkalpoja Tālavas autobusu parks (tagadējais 7. autobusu parks). Šis bija eksperimentālais maršruts, kas darbojās no 1990. līdz 1991. gadam.
Maršruts
Robotu rūpnīca — Abrenes iela kursēja pa šādām ielām: Rītausmas iela, Ozolciema iela, Valdeķu iela, Tadaiķu iela, Vaiņodes iela, K. Ulmaņa gatve, Salu tilts, Lāčplēša iela, Gogoļa iela, Marijas iela, Satekles iela, Dzirnavu iela un Abrenes iela.
Abrenes iela — Robotu rūpnīca kursēja pa šādām ielām: Abrenes iela, Dzirnavu iela, Satekles iela, Marijas iela, Gogoļa iela, Lāčplēša iela, Salu tilts, K. Ulmaņa gatve, Vaiņodes iela, Tadaiķu iela, Valdeķu iela, Ozolciema iela un Rītausmas iela.
Pieturvietas
40R autobusu maršrutā pavisam kopā bija 34 pieturas. Maršrutā Robotu rūpnīca — Abrenes iela bija 17 pieturas, bet maršrutā Abrenes iela — Robotu rūpnīca bija 17 pieturas.
Lenins Moreno
Lenins Boltaire Moreno Garsess (es, dzimis ) ir ekvadoriešu politiķis un bijušais Ekvadoras prezidents. No 2007. līdz 2013. gadam viņš bija Ekvadoras viceprezidents Rafaela Korreas pirmā prezidentūras termiņa laikā. 2017. gada 2. aprīlī Moreno uzvarēja prezidenta vēlēšanās. Viņa ievēlēšana ir īpaša, jo viņam ir paraplēģija — Moreno ir pirmais prezidents pasaulē ar paraplēģiju un viens no dažiem valsts vadītājiem—invalīdiem. No 2013. līdz 2016. gadam Moreno bija Apvienoto Nāciju Organizācijas īpašais sūtnis invaliditātes un pieejamības jautājumos. Par darbu, aizstāvot cilvēkus ar kustību traucējumiem, 2012. gadā viņš tika nominēts Nobela miera prēmijai. 2021. gada prezidenta vēlēšanās nepiedalījās.
Klāņu-Būšnieku kanāls
Klāņu-Būšnieku kanāls (arī Klaņu-Būšnieku kanāls) ir Ventas labā krasta pieteka Ventspils novadā un Ventspilī.
Kanāls izrakts no 1929. līdz 1931. gadam. Iztece — no Klāņezera. Tek rietumu virzienā. Ietek Būšnieku ezerā pie Būšniekiem.
Kanāla lielākā pieteka — Aga. Savienots ar Platenes kanālu.
Kanālu šķērso valsts autoceļi P124 (Ventspils—Kolka) un P77 (Ventspils—Dundaga). Kanāla krastos atrodas Būšnieki.
Primitīvo varžu apakškārta
Kopīgās īpašības
Kā jau apakškārtas nosaukums norāda, tās visas ir ļoti primitīvas sugas. Daudzām šīs grupas sugām ir īpašas fizioloģikas iezīmes, kādas nav attīstītākajām varžu sugām. Šīs apakškārtas sugas ir neliela auguma un tām visām ir kopīga īpašība — to ribu savienojums ar mugurkaulu ir kustīgs. Salīdzinoši, pārējām varžu sugām ribas ir nekustīgi savienotas ar mugurkaulu.
Sistemātikas izmaiņas
Nesenā pagātnē apaļmēles krupju dzimtā (Alytidae) tika sistematizēti arī ugunskrupji (Bombina) un plakangalvas krupji (Barbourula), kuri mūsdienās izdalīti atsevišķā ugunskrupju dzimtā (Bombinatoridae).
Mario Hezonja
Mario Hezonja (hr; dzimis Dubrovnikā, Horvātijā) ir horvātu basketbolists, spēlē uzbrūkošā aizsarga pozīcijā, Horvātijas jaunatnes izlašu dalībnieks. Pašlaik (2012) pārstāv Horvātijas kluba KK Zagreb jaunatnes komandu.
M. Hezonja kopā ar Horvātijas U-19 izlasi piedalījās 2011. gada Pasaules U-19 čempionātā.
Lasinnaja
Lasinnaja ir ciems Kubulu pagastā, Balvu novadā. Atrodas 215 km attālumā no Rīgas.
Nataļja Marčenko-Jodko
Nataļja Marčenko-Jodko (dzimusi ) ir Latvijas politiķe. Ievēlēta 14. Saeimā no partijas "Stabilitātei!" saraksta.
2003. gadā absolvējusi Rīgas krievu privātģimnāziju, kā arī 2011. gadā Biznesa vadības koledžu, iegūstot mārketinga un tirdzniecības speciālista kvalifikāciju, bet augstāko izglītību nav ieguvusi.
Bijusi uzņēmēja un noliktavas vadītāja. Pirms ievēlēšanas Saeimā strādāja partijā "Stabilitātei!" un biedrībā "Stabilitātei-JĀ!".
1991. gada Eiropas čempionāts basketbolā
1991. gada Eiropas čempionāts basketbolā (EuroBasket 1991) bija 27. kontinenta čempionāts, kas norisinājās Itālijā laika posmā no līdz. Eiropas čempionātā piedalījās 8 Eiropas vīriešu basketbola valstsvienības. Uzvaru tajā izcīnīja Dienvidslāvijas izlase. Latvijas basketbola izlase šajā turnīrā nepiedalījās.
Harkāņa
Harkāņa (hu) ir kūrortpilsēta Ungārijas dienvidos, Baraņas meģes Šiklošas apriņķī. Katru gadu pilsētu apmeklē apmēram miljons apmeklētāju.
Apdzīvotā vieta pirmoreiz rakstos minēta 1323. gadā. 1823. gadā pie pilsētas tika pamanītas karsto avotu atradnes. Pilsētas tiesības no 1999. gada.
Aleksandra Fjodorovna (Nikolaja II sieva)
Imperatore Aleksandra Fjodorovna (, dzimusi Viktorija Aliksa Helēna Luīze Beatrise fon Hesene un bei Reina, mirusi ) bija pēdējā Krievijas Impērijas ķeizara Nikolaja II sieva. Kopā ar ģimeni nogalināta 1918. gada 17. jūlijā.
Dzimusi Hesenes lielhercoga ģimenē. Lielbritānijas karalienes Viktorijas mazmeita. 1884. gadā pirmoreiz satikās ar Krievijas troņmantinieku, nākamo imperatoru Nikolaju II. Kaut arī ģimenes iesākumā pretojās, pēc tēva Aleksandra III nāves 1894. gada 20. oktobrī novembrī pāris apprecējās. 1896. gada 14. maijā Kremlī notika Nikolaja II un Aleksandras Fjodorovnas kronēšanas ceremonija. Kronēšanas tautas svētku laikā 1896. gada 18. maijā Hodinkas laukā pie Maskavas pūļa spiešanās rezultātā gāja bojā vairāk nekā 1300 cilvēku.
Sākot no 1895. gada, pārim dzima bērni. Četri pirmie bija meitenes, līdz 1904. gadā piedzima ilgi gaidītais troņmantinieks Aleksejs Nikolajevičs. Tomēr caur māti zēnam bija iedzimusi hemofīlija. Cenšoties ārstēt Alekseju, galmam tika pietuvināts mūks Grigorijs Rasputins. Nebūdama īpaši tautā ieredzēta arī pirms tam, Aleksandra Fjodorovna vēl vairāk tika pakļauta aizdomīgumam, sākoties karam ar Vāciju.
Pēc Februāra revolūcijas kopā ar ģimeni arestēta un augustā izsūtīta uz Toboļsku, Krievijas pilsoņu kara laikā nošauta.
Ivans Ohļabiņins
Kņazs Ivans Ohļabiņins (ru; dzimšanas gads nezināms, miris pēc 1576. gada) bija Krievijas caristes valsts un militārs darbinieks, bajāra dēls, vēlāk vojevoda cara Ivana IV laikā. Piedalījies Livonijas karā Latvijas teritorijā. 1558. gadā Andreja Kurbska vadībā kā priekšējā pulka galva piedalījās Narvas ieņemšanā. 1560. gadā piedalījās Viljandi pils ieņemšanā, pēc tam Cēsu aplenkumā.
Kritis lietuviešu gūstā Čašņiku kaujas laikā 1564. gada janvārī, 1566. gadā atbrīvots. Dienēja Kalugā, Veļikije Lukos, Tulā, Tarusā. 1572. gadā atkal karoja Livonijā. Pēc tam dienēja Pronskā.
Šastanu valodas
Valodas
Šķiet, konomihu valoda bija visatšķirīgākā no pārējām šastanu valodām. Okvanuču valoda, iespējams, bija šastu valodas dialekts.
Visas šastanu valodas ir pilnībā izmirušas. Šastu valoda pastāvēja visilgāk. Pēdējās ziņas ir par trīs gados veciem tās pratējiem 1980. gadā.
Šastanu valodas bieži tiek pieskaitītas hipotētiskajai hokanu valodu virssaimei.
Pju pilsētvalstis
Pju pilsētvalstis (my) bija vairākas pilsētvalstis mūsdienu Mjanmas vidienē. Tās eksistēja no 2. gadsimta p.m.ē. līdz apmēram 11. gadsimta vidum. Tās nodibināja no dienvidiem migrējošie sinotibetiešu pju, kas ir senākie Mjanmas iedzīvotāju, par kuriem saglabājušās rakstiskas liecības.
Pju pilsētvalstis eksistēja apmēram tūkstoš gadu, kad tās, sākot no 9. gadsimta, pamazām izkonkurēja Bagana. Arheoloģiskie pētījumi veikti piecās glavenajās pilsētās ar aizsardzības mūriem un vairākās nelielākās apmetnēs. Trīs no šo pilsētu atliekām 2014. gadā tika iekļautas UNESCO Pasaules mantojuma sarakstā objekts "Pju senās pilsētas". Tās ir Halina (ဟန်လင်းမြို့ဟောင်း), Beitano (ဗိဿနိုးမြို့ဟောင်း) un Šrikšetra (သရေခေတ္တရာ ပြည်).
Gurija
Gurija (ka) ir viena no Gruzijas mharēm. Izvietojusies valsts valsts dienvidrietumos pie Melnās jūras. Dienvidos robežojas ar Adžāriju, dienvidaustrumos — ar Samchi-Džavahetiju, ziemeļos — ar Imeretiju un Megreliju-Augšsvanetiju. Lielākās pilsētas ir Ozurgeti (administratīvais centrs) un Lančhuti.
Geogrāfija
Gurija aizņem lielāko daļu no vēsturiskā Gurijas kņazistes. Dienvidu daļa atrodas Mazā Kaukāza priekškalnēs — uz robežas ar Adžāriju stiepjas Meshetijas grēda. Mhares ziemeļrietumu daļa atrodas Kolhidas zemienē, kur izveidots Kolhidas nacionālais parks. Galvenās upes ir Supsa un Natanebi. Gandrīz pusi teritorijas aizņem meži (aug dižskābardis, alksnis, egle, skābardis u.c.). Daudz minerālūdens un termālo ūdeņu avotu, no kuriem zināmākais ir Nabeghlavi.
Akvedukts (uzņēmums)
Akvedukts ir viens no lielākajiem ūdensapgādes, apkures un dārza preču vairumtirgotājiem Latvijā. Uzņēmuma vārds radies no tāda paša nosaukuma būves "akvedukts" un asociē uzņēmuma darbību ar šīs būves galveno funkciju — ūdensapgādi. Uzņēmuma centrālais birojs un noliktavas telpas atrodas Ķekavas novadā, Ķekavas pagasta Krustkalnos, savukārt klientu apkalpošanas centri — vairākās Latvijas pilsētās. Akvedukts AS ir trīs saistīti uzņēmumi — Akvedukt OU (Igaunija), Naurisa-Akvedukts UAB (Lietuva) un Kros SIA (Latvija).
Vēsture
1994. gada 20. decembris — uzņēmuma dibināšanas datums, sākotnējais uzņēmuma tips — sabiedrība ar ierobežotu atbildību
1997. gada 24. jūlijs — saistītā uzņēmuma Akvedukt OU dibināšana Igaunijā
Zigfrīds Anna Meierovics (filma)
"Zigfrīds Anna Meierovics" ir Latvijas spēlfilma 2018. gadā izdota latviešu filma. Filmas režisors ir Tālivaldis Margēvičs.
Sižets
Filmas pamatā ir stāsts par Zigfrīdu Anna Meierovicu, pirmo Latvijas valsts ārlietu ministru, kā arī laiku, kurā tika izveidota Latvijas valsts.
Akvedukts (uzņēmums)
Vēsture
2004. gada 12. jūnijs — darbu sāk automatizēta tiešsaistes pasūtīšanas sistēma E-noliktava B2B klientiem
2005. gads — noliktavu un biroja telpu kopējā platība: 3800 m²
2008. gads — pēc centrālā biroja un noliktavu ēkas izbūves biroja un noliktavu telpu kopējā platība sasniedz 6100 m²
2009. līdz 2012. gadā — mazumtirdzniecības veikalu SPECS pārņemšana, izveidojot Akvedukts klientu apkalpošanas centrus Jelgavā, Liepājā, Gulbenē, Alūksnē, Madonā, Balvos.
2017. gads — klientu apkalpošanas centra izveide Saldū
2017. gada 2. maijs — komercdarbības veida maiņa uz akciju sabiedrību
2018. gada 23. marts — uzņēmuma Kros SIA iegāde
2018. gads — tiek atvērts klientu apkalpošanas centrs Siguldā
Klientu apkalpošanas centri (KAC)
Akvedukts KAC nodrošina uzņēmuma reģionālo pārstāvniecību un operatīvāku preču piegādi apkārtnē esošiem uzņēmumiem, kā arī konsultācijas un mazumtirdzniecību.
Par uzņēmumu
Sākotnēji uzņēmuma pamatdarbība orientēta uz ūdensapgādes un sanitārtehnikas mazumtirdzniecības veikalu nodrošinājumu ar dažādu ražotāju ūdensapgādes un dārza precēm. Pamazām uzņēmums arvien plašāk kļuva atpazīstams kā lielākais saimniecības ūdens sūkņu piegādātājs, taču tā nav vienīgā darbības sfēra. No specifiskām nozarēm var minēt profesionālu strūklaku tehnoloģiju tirdzniecību, kas nepieciešamības gadījumā tiek nodrošināta ar tehnoloģiskiem aprēķiniem un projektu izstrādi. Tieši šī darbības sfēra ir iemesls, kāpēc Akvedukts AS atrodams Būvkomersantu reģistrā. Gadu gaitā darbība paplašināta ar apkures aprīkojuma un iekārtu tirdzniecību, un arvien spēcīgāk sadarbība notiek ar montāžas uzņēmumiem, būvkompānijām un pašvaldību komunālajiem uzņēmumiem.
Labi pārdomāta un laikus realizēta biznesa stratēģija ik gadu nodrošina augošu apgrozījumu, kas 2020. gadā sasniedz vairāk nekā 21,4 miljonus eiro. AS Akvedukts ir viens no Ķekavas novada lielākajiem uzņēmumiem, nodrošinot darba vietas arī šī novada iedzīvotājiem. AS Akvedukts vērtības — uzticamība, cieņa un kompetence nodrošina patstāvību un ilgstošu sadarbību gan ar klientiem un sadarbības partneriem, gan uzņēmuma darbiniekiem. 2020. gadā AS Akvedukts strādā 98 darbinieki, no kuriem vismaz piektajai daļai darba stāžs uzņēmumā ir 15 -25 gadi.
Viens no svarīgākajiem Akvedukts AS rīkiem sadarbībā ar B2B klientiem ir tiešsaistes pasūtīšanas sistēma E-noliktava, kas no izstrādes sākuma 2004. gadā pilnveidota līdz būvniecības nozarē strādājošu uzņēmumu atzītam un plaši pielietotam instrumentam. Akvedukts vietne nodrošina ne tikai plašu un atklātu informāciju par uzņēmumu, bet arī pieejamu tehnisko informāciju gan profesionāļiem, gan amatieriem. Jebkura līmeņa interesentiem vietnē pieejama Diskusiju lapa, kurā uz lapas apmeklētāju jautājumiem uzņēmums sniedz profesionālas atbildes.
Dalība: LTRK biedrs (no 2010. gada), Būvkomersantu reģistrs (no 2015. gada), VID padziļinātās sadarbības programmas dalībnieks (viens no pirmajiem FM padziļinātās sadarbības programmas dalībniekiem ).
Preču zīme AKVEDUKTS reģistrēta Latvijas Republikas Patentu valdē 2001.gada 20.augustā
Piedāvātās preču grupas
Sūkņi ūdensapgādei, apkurei un sanitārā ūdens recirkulācijai
Ūdensapgādes un kanalizācijas cauruļvadu sistēmas
Drenāžas un kanalizācijas aprīkojums — teknes, akas
Ūdens sagatavošanas un filtrācijas aprīkojums
Spiedtvertnes ūdensapgādei un apkurei
Mērierīces spiediena un plūsmas mērīšanai, ūdens skaitītāji
Apkures katli (gāze, granulas, cietais kurināmais, elektrība)
Ūdens sildītāji elektriski un kombinēti
Laistīšanas aprīkojums un dārza šļūtenes
Tehniskās šļūtenes spiedienam un uzsūkšanai
Strūklakas dārzam un tehnoloģijas sabiedriskām strūklakām
Atsauces
__INDEX__
Kristiāns Gamboa
Sasniegumi
København
Celtic
Plūškoki
Latvijā ir sastopamas divas plūškoku sugas — melnais plūškoks (S. nigra) un sarkanais plūškoks (S. racemosa). Abas sugas tiek audzētas kā dekoratīvie augi.
Bābi
Bābi jeb Kūhibābi (ps, prs) ir kalnu sistēma Afganistānas centrālajā daļā, Hindukuša rietumu daļa. Bābos sākas daudzas no reģiona svarīgākajām upēm — Kabula, Argandaba, Helmanda, Fartahrūda, Harīrūda, Murgaba, Balha un Kundūza. Augstākā virsotne 4951 metrus augstais Šahfuladi uz dienvidiem no Bāmijānas. Bābi ir hazareju apdzīvotības apgabals.
Vidējo varžu apakškārta
Vidējo varžu apakškārta (Mesobatrachia) ir viena no bezastaino abinieku (Anura) apakškārtām, kas apvieno 168 mūsdienās dzīvojošas varžu un krupju sugas un kas tiek iedalītas 20 ģintīs un 6 dzimtās. Apakškārta ir relatīvi jauna un kā taksonomiskā vienība izveidota 1993. gadā. Tās zinātniskais nosaukums Mesobatrachia sastāv no diviem vārdiem un latviski nozīmē "vidējā varde" (meso — vidējais, batrachia — varde), tādējādi atspoguļojot šīs grupas pozīciju evolūcijas gaitā. Šīs apakškārtas vardes ir attīstītākas nekā primitīvo varžu apakškārtas (Archaeobatrachia) sugas, tomēr tās nav tik advancētas, kā jauno varžu apakškārtas (Neobatrachia) vardes.
Vidējo varžu apakškārtā piecu dzimtu sugas dzīvo zem zemes. Izņēmums ir bezmēles varžu dzimta (Pipidae), kurā apvienotas ūdenī dzīvojošas varžu sugas. Apakškārtas sugas sastopamas Eirāzijā, Āfrikā, Ziemeļamerikā un Dienvidamerikā. Latvijā sastopama viena vidējo varžu apakškārtas dzimta — varžkrupju dzimta (Pelobatidae), kuru pārstāv brūnais varžkrupis (Pelobatidae fuscus).
Kopējās īpašības
Šīs apakškārtas zem zemes dzīvojošās vardes un krupjus var iedalīt divās lielās grupās: sugās, kas dzīvo tikai Ziemeļamerikā, un sugās, kas dzīvo Eiropā, Āzijas rietumos un Ziemeļāfrikā. Šīs sugas ir ļoti reti redzamas un novērojamas, tā kā dienas laikā mēdz ierakties zemē vai slēpties zemes alās. Atšķirībā no citām varžu sugām, tās spēj dzīvot sausos reģionos, tuksnešus ieskaitot, jo lielāko daļu dzīves pavada zem zemes.
Šīm vardēm un krupjiem ir raksturīgas spēcīgas, platas priekškāju pēdas, ar kurām tās ierokas zemē. Pazemē tās var atrasties vairākas nedēļas. Virszemē tās mēdz iznākt nakts laikā, pēc spēcīgiem lietiem, kad gaiss ir ļoti mitrs. Tad šīs vardes barojas. Šīs vardes ir visēdājas, tomēr, kamēr tās attīstās un aug, tās galvenokārt barojas ar veģetāru barību, bet, pieaugot un nobriestot, tās sāk baroties ar dažādiem bezmugurkaulniekiem, piemēram, gliemežiem, sienāžiem un tauriņu kāpuriem. Paēdušas vardes atkal ierokas zemē līdz nākamajam lielajam lietum.
Latvijā
Latvijā sastopama viena vidējo varžu apakškārtas dzimta — varžkrupju dzimta (Pelobatidae), kuru pārstāv brūnais varžkrupis (Pelobates fuscus).
Kočabamba
Kočabamba (es, ay, qu) ir pilsēta Bolīvijā, Kočabambas departamenta lielākā pilsēta un pārvaldes centrs. 2012. gadā pilsētā dzīvoja 630 587 iedzīvotāji. Kočabamba ir ceturtā lielākā pilsēta Bolīvijā.
Elizabete Zagorska
Elizabete Veikša (dzimusi  ) ir latviešu dziedātāja, kas sadarbojas ar vairākiem latviešu mūziķiem un producentiem. Piedalījusies arī Eirovīzijas nacionālajā atlasē ar dziesmu "You Are a Star", tās vārdu autors ir Kārlis Streips. Karjeras laikā piedalījusies dažādos mūziklos un televīzijas šovos.
Horiņa
Horiņa (uk) jeb Hariņa (be) ir 659 kilometrus gara Pripetes labā krasta pieteka Ukrainas ziemeļos un Baltkrievijas dienvidos.
Iztece Kremenecas augstienē starp Kremenecu un Ternopiļu. Līdz Izjaslavai plūst austrumu virzienā, vēlāk pagriežas uz ziemeļiem. Lielākā pieteka - Sluča. Ietek Pripetē pie Davidharadokas. Upes krastos atrodas Laņivci, Izjaslava, Slavuta, Netišina, Ostroha, Dubrovicja, Stoļina, Davidharadoka. Pie Netišinas atrodas Hmeļnickas AES, kas izmanto upes ūdeni dzesēšanai.
Greiškāni
Greiškāni (kļūdaini Griškāni) ir ciems Rēzeknes novada Griškānu pagastā. Izvietojies pagasta ziemeļu daļā 3,2 km no pagasta centra Sprūževas, 10,7 km no novada centra Rēzeknes un 248,6 km no Rīgas.
Apdzīvotā vieta izvietojusies autoceļu A12 (E22) un P54 krustojumā, Rēzeknes upes krastos.
Transports
Cauri Greiškāniem kursē vairāki starppilsētu autobusi, ka arī "Rēzeknes satiksmes" 71. maršruta autobuss, kas pietur visās trijās sabiedriskā transporta pieturvietās ciemā: "Greiškāni" (uz autoceļa P54), "Veikals" (pie autoceļu A12 un P54 krustojuma) un "Taudejāņi" (pie pagrieziena uz V550).
Mora IK
Mora IK ir hokeja komanda, kas bāzēta Morā, Zviedrijā, un spēlē Hockeyallsvenskan līgā. Klubs dibināts 1935. gadā.
Iepriekš Zviedrijas augstākajā hokeja līgā spēlējusi laikposmā no 1940. līdz 1970. gadam. 2004. gadā iekļuva Elitsērijā un pavadīja tur četras sezonas līdz 2008. gadam, kad izkrita uz Allsvenskan. Zviedrijas vadošajā hokeja līgā SHL atgriezās 2017. gadā pēc uzvaras pār Leksands IF kvalifikācijas pārspēlēs.
2005.—06. gada sezonā komandā spēlēja Atvars Tribuncovs, savukārt 2012.—13. gada sezonu Mora IK sastāvā aizvadīja Ervīns Muštukovs.
Ludis Skosta
Ludis Skosta (dzimis Salas pagastā; miris 2009. gada 24. maijā) bija latviešu lauksaimnieks un valsts darbinieks, bijušais Latvijas Augstākās Padomes deputāts (1990—1993).
Dzīvesgājums
Dzimis Salas pagastā zemnieku ģimenē. 1955. gadā absolvēja Jēkabpils ekonomisko tehnikumu ekonomista grāmatveža specialitātē, pēc tam līdz 1960. gadam studēja Latvijas Lauksaimniecības akadēmijas Agronomijas fakultātē, iegūstot agronoma kvalifikāciju.
Strādāja Jēkabpils rajona kolhozā "Sala" par priekšsēdētāju, no 1962. gada bija sovhoza "Ābeļi" direktors, no 1974. gada sovhoza "Jēkabpils" direktors. Kad 1975. gadā apvienojās padomju saimniecības "Jēkabpils" un "Viesīte", 1976. gadā Skosta kļuva par PSKP XXV konkresa padomju saimniecības direktoru. Pārbūves laikā 1985. gadā Skosta kļuva par agrorūpnieciskās apvienības "Jēkabpils" priekšsēdētāju, 1990. gadā par agrofirmas "Daugava" ģenerāldirektoru.
Latvijas neatkarības atjaunošanas laikā 1990. gadā L. Skostu ievēlēja par Latvijas Augstākās Padomes deputātu no 130. Salas vēlēšanu apgabala. 1990. gada 4. maijā viņš nobalsoja par Latvijas Republikas neatkarības atjaunošanu. Darbojās Tirdzniecības un pakalpojumu komisijā.
Pēc Augstākās Padomes deputāta pilnvaru perioda beigām 1994. gadā tika ievēlēts Salas pagasta padomē un kļuva par pagasta padomes priekšsēdētāju. Tāpat vēlētāju atbalstu saņēma 1997. gada un 2001. gada Latvijas pašvaldību vēlēšanās, atkārtoti tiekot ievēlēts pagasta padomē un saglabājot tās priekšsēdētāja amatu. Kandidēja arī 2005. gada Latvijas pašvaldību vēlēšanās uz vietu Salas pagasta padomē no vēlētāju apvienības "Centrs" saraksta, taču netika ievēlēts.
Miris 2009. gada 24. maijā.
Apbalvojumi
2000. gadā L. Skostu apbalvoja ar trešās šķiras Triju Zvaigžņu ordeni. Apbalvots arī ar 1991. gada barikāžu dalībnieka piemiņas zīmi.
Arada
Arada (ro, ) ir pilsēta Rumānijas rietumos, Aradas žudeca administratīvais centrs. 2011. gadā pilsētā dzīvoja 160 tūkstoši iedzīvotāju, trešā lielākā pilsēta Rumānijas rietumos. Atrodas Murešas upes krastos. Aradas arhibīskapijas centrs. Aradā atrodas vecākā konservatorija Eiropā. 85% no iedzīvotājiem ir rumāņi, 10% — ungāri.
Sergejs Lištvans
Sergejs Lištvans (be; dzimis ) ir bijušais padomju un baltkrievu grieķu-romiešu stila cīkstonis, 1991. gada PSRS čempions, Eiropas čempions un medaļnieks, 1996. gada vasaras olimpisko spēļu sudraba medaļas ieguvējs, triju olimpiāžu dalībnieks, Baltkrievijas izlases karognesējs 2000. gada vasaras olimpiskajās spēlēs Sidnejā, Baltkrievijas Republikas Nopelniem bagātais sporta meistars (1997).
Lastovki
Lastovki ir ciems Bērziņu pagastā, Dagdas novadā. Atrodas 308 km attālumā no Rīgas.
Sergejs Lištvans
Biogrāfija
Sergejs Lištvans dzimis 1970. gadā Minskā. Viņa māte strādāja par konditori, tēvs bija militārpersona. 1971. gadā augustā ģimene pārcēlās uz Tālajiem Austrumiem, kas bija tēva jaunā dienesta vieta. 1974. gadā viņa tēvs tika atbrīvots no dienesta veselības stāvokļa dēļ, un ģimene atgriezās Baltkrievija — Bobruiskā, kur dzīvoja Sergeja vecmāmiņa.
Ar cīņas sportu Sergejs iepazinās septiņu gadu vecumā, kad tēvs, kurš arī nodarbojās ar cīņu, aizveda dēlu uz cīņas sekciju. Pirmais treneris ir Semjons Giršiks. Pēc vietējās skolas beigšanas topošais olimpiskais čempions mācījās Gomeļas olimpisko rezervju skolā. Sergejam ir divas augstākās izglītības - viņš ir beidzis Baltkrievijas Valsts Fiziskās audzināšanas akadēmiju un Baltkrievijas Valsts universitātes Juridisko fakultāti. Viņš ir Baltkrievijas Republikas Iekšlietu ministrijas apakšvienības "Almaz" darbinieks, policijas majors. Kopā ar ģimeni dzīvo Minskā.
Sporta karjera
Sergejs Lištvans startēja smagā (līdz 96-100 kg) un supersmagā (līdz 130 kg) svara kategorijā. Viņš ir trīskārtējs Eiropas čempions (1996, 1998, 2000) un divu Eiropas čempionātu medaļnieks — sudrabs (2004) un bronza (1995).
Olimpiskajās spēlēs Lištvans cīnījās smagajā svarā. 1996. gada vasaras olimpiskajās spēlēs Atlantā viņš uzvarēja bulgāru Todoru Manovu, amerikāni Džeisonu Glismanu un zviedru Mīkaelu Jungbergu. Finālcīņā viņš zaudēja polim Andžejam Vronskim un kļuva par olimpisko spēļu sudraba medaļnieku.
UNESCO Pasaules mantojuma vietas Kongo Republikā
Sarakstā apkopotas tās vietas Kongo Republikā, kas iekļautas UNESCO Pasaules mantojuma sarakstā. UNESCO sarakstā no Kongo Republikas ir iekļauta 1 vieta (dabas objekts), savukārt 4 vietas ir iekļautas oficiālajā kandidātu sarakstā. Kongo Republika Pasaules mantojuma konvenciju ratificējusi 1987. gada 10. decembrī.
Sergejs Lištvans
Sporta karjera
Nākamajās olimpiskajās spēlēs Sidnejā Lištvans priekšsacīkstēs uzvarēja turku Hassenemu Fkiri, bet zaudēja lietuvietim Mindaugam Ežerskim, pēc tam Ukrainas pārstāvim Davidam Saldadzem un izstājās no cīņas par medaļām, ieņemot 9. vietu.
2004. gada vasaras olimpiskajās spēlēs Atēnās Lištvans uzvarēja zviedru Martinu Lidbergu, bet zaudēja Krievijas cīkstonim Gogi Koguašvili un ieguva 12. vietu.
UNESCO Pasaules mantojuma vietas Kongo Republikā
Sarakstā iekļautie objekti
{{Legend|#D0E7FF| — Pārrobežu objekts|outline=silver}}
Garmo smaile
Garmo smaile (tg) ir Pamira kalnu virsotne Tadžikistānā, vietā, kur satiekas Zinātņu Akadēmijas grēda un Darvozas grēda. Garmo smailē sākas Garmo ledājs un Ģeogrāfiskās biedrības ledājs, bet uz austrumiem no kalna atrodas Fedčenko šļūdonis. Ilgu laiku Garmo smaile tika jaukta ar 20 kilometrus uz ziemeļiem atrodošos Ismoila Somonī smaili. Kļūda tika labota tikai 1932. gadā.
Aizpurieši (Zeltiņu pagasts)
Aizpurieši ir ciems Alūksnes novada Zeltiņu pagastā. Atrodas pagasta dienvidu daļā 4 km no pagasta centra Zeltiņiem, 23 km no novada centra Alūksnes un 192 km no Rīgas.
Apdzīvotā vieta atrodas pie autoceļa V410, netālu atrodas nelielais Aizpuriešu ezers.
Tatjana Nikolajeva
Tatjana Nikolajeva (ru; dzimusi 1924. gada 4. maijā, mirusi 1993. gada 22. novembrī) bija padomju krievu pianiste, komponiste un mūzikas pedagoģe.
Dzīve
Pianiste bija dzimusi Bežicā, Brjanskas apgabalā 1924. gada 4. maijā. Viņas māte bija profesionāla pianiste un studēja Maskavas konservatorijā pie slavenā pedagoga Aleksandra Goldenveizera, tēvs, savukārt, bija vijolnieks un čellists amatieris. Kad Leipcigā tika atklāts Starptautiskais Johana Sebastiana Baha konkurss, kas tika veltīts Baha nāves divsimtgadei, Nikolajeva 1950. gadā ieguva pirmo vietu. Dmitrijs Šostakovičs, kurš bija žūrijas loceklis, sacerēja un veltīja viņai 24 prelūdijas un fūgas op. 87: šis cikls kļuva par nozīmīgu viņas klavieru repertuāra daļu.
Viņa sēdēja kā žūrijas locekle tādos starptautiskos konkursos kā Palomas O'Šī Santander Starptautiskais pianistu konkurss, Starptautiskais Čaikovska konkurss un Līdsas pianistu konkurss. Viņa ierakstīja Sergeja Prokofjeva Pēterīša un vilka transkripciju. Nikolajeva bija Nikolaja Luganska skolotāja; neilgi pirms nāves viņa pasludināja viņu par "Nākamo" lielisko krievu pianistu rindā. Starp citiem viņas studentiem bija arī Andrāšs Šifs, kuru viņa mācīja vasaras kursos Veimārā. Viņa nomira no insulta 1993. gada 22. novembrī Sanfrancisko koncerta laikā, kad izpildīja Šostakoviča Prelūdijas un fūgas.
Peteri Nummelins
Timo Peteri Nummelins (fi; dzimis ) ir bijušais somu hokejists, aizsargs. Karjeras laikā trīs sezonas aizvadījis Nacionālajā hokeja līgā, taču lielāko daļu profesionāļa karjeras spēlējis Šveices un Somijas vadošajās hokeja līgās. Somijas hokeja izlases sastāvā kļuvs par septiņkārtēju pasaules čempionātu medaļu ieguvēju, izcīnījis 2006. gada olimpisko spēļu sudraba medaļas.
Viņa tēvs Timo Nummelins ir bijušais futbola un hokeja spēlētājs, māsa ir precējusies ar citu somu hokejistu — Anti Niemi.
Spēlētāja karjera
Karjeras laikā spēlējis Zviedrijā, Somijā, NHL, Šveicē. 2000. gada NHL draftā viņu Kolumbusas "Blue Jackets" izraudzījās ar kopējo 133. kārtas numuru. NHL spēlējis "Blue Jackets" rindās vienu sezonu un Minesotas "Wild" sastāvā divas sezonas. Kopumā regulārajā sezonā aizvadījis 139 spēles, kurās guvis 9 vārtus un atdevis 36 rezultatīvas piespēles. Lielāko daļu karjeras aizvadījis Šveices hokeja līgas HK Lugāno sastāvā (ar pārtraukumiem kopš 1997.—1998. gada sezonas). Divas reizes kļuvis par Šveices čempionu, vienu reizi izcīnījis arī Somijas čempiontitulu.
Somijas izlases sastāvā izcīnījis sudraba medaļu, tāpat vairākas medaļas izcīnījis pasaules čempionātā (1 zelts, 4 sudrabi, 2 bronzas). Karjeras laikā piecas reizes iekļauts pasaules čempionāta simboliskajā izlasē.
Trenera karjera
2023. gada Pasaules čempionātā bija viens no Latvijas hokeja izlases trenera asistentiem. Kopā ar komandu tika izcīnīta 3. vieta un bronzas medaļa.
Solaris (ēku komplekss)
Solaris ir daudzstāvu dzīvojamo ēku komplekss, kurā ietilpst divas 25 stāvu augstas dzīvojamās ēkas. Ēku kopējais augstums ir 77,92 metri un tas tika uzcelts laika posmā no 2004. gada jūnija līdz 2006. gada maijam. Ēkās kopumā ir 360 vienu līdz sešu istabu plaši dzīvokļi (telpu platība: 46,6—136 m²). Abas ēkas atrodas iežogotā labiekārtotā teritorijā 3,2 ha platībā, pieejama pazemes autostāvvieta. Ēkās ir pieejami arī penthouse tipa dzīvokļi.
Tehniskais raksturojums
Nesošās sienas sastāv no monolītās dzelzsbetona konstrukcijas, gāzbetonu nesošo sienu pildījuma un monolītā dzelzsbetona pārseguma. Jumta segums — rulonu hidroizolācijas materiāls. Ēkām ir pieslēgta pilsētas apkure, ūdensapgāde un kanalizācija.
Štefans Tarkovičs
Štefans Tarkovičs (sk; dzimis Prešovā) ir slovāku futbola treneris un bijušais futbolists. No 2020. gada oktobra līdz 2022. gada jūnijam bija Slovākijas futbola izlases galvenais treneris. Pašlaik (2023) ir Kirgizstānas izlases galvenais treneris.
Futbolista karjera
Spēlējis malējā aizsarga pozīcijā. Bijis Prešovas "Tatran" kluba sistēmā, bet pārsvarā tika izīrēts un spēlēja Slovākijas zemāko līgu klubos. Pārstāvējis klubus Doprastav Bratislava, Devín un Artmedia Petržalka. Spēlējis arī Spoje Bratislava un neilgu laiku Svätý Jur un Matadorfix (tagad — Iskra Petržalka) sastāvā.
Trenera karjera
Laikā no 1997. līdz 2002. gadam viņš vadīja Slovākijas sieviešu U-19 izlasi un vienlaikus bija Slovākijas sieviešu izlases trenera asistents. No 2000. gada strādāja par skautu dažādu vecumu Slovākijas jauniešu izlasēs. 2005. gadā neilgu laiku bija trenera palīgs klubā Baniyas SC Apvienotajos Arābu Emirātos. Pēc atgriešanās Slovākijā viņš strādāja par trenera asistentu Prešovas "Tatran", vēlāk trenēja Slovākijas U-18 izlasi, kā arī asistēja U-19 izlasē.
2010.—2011. gada sezonā kā galvenais treneris debitēja Slovākijas līgā, kurā vadīja MFK Košice, bet nākamajā sezonā bija Prešovas "Tatran" galvenais treneris. 2012. gadā viņš sāka darbu toreizējā Slovākijas čempionvienībā MŠK Žilina kā trenera asistents, bet sezonas beigās kļuva par galveno treneri.
No 2013. līdz 2018. gadam strādāja par Jāna Kozāka asistentu Slovākijas izlasē, tostarp 2016. gada Eiropas čempionātā. Pēc Kozāka atkāpšanās kļuva par izlases galvenā trenera pienākumu izpildītāju un vadīja komandu draudzības spēlē pret Zviedriju 2018. gada oktobrī. 2020. gada oktobrī tika apstiprināts par izlases galveno treneri, nomainot amatā Pavelu Hapalu. Vadīja izlasi 2020. gada Eiropas čempionāta finālturnīrā, tajā komanda ierindojās trešajā vietā grupā un neiekļuva izslēgšanas spēlēs. Pēc zaudējuma savā laukumā Kazahstānai ar 0:1 2022.—2023. gada UEFA Nāciju līgā tika atbrīvots no izlases galvenā trenera amata. 2023. gada aprīlī kļuva par Kirgizstānas futbola izlases galveno treneri.
Jodūdeņražskābe
Jodūdeņražskābe ir jodūdeņraža (HI) šķīdums ūdenī. Tā ir ļoti stipra neorganiska vienvērtīga skābe (uzskatāma par stiprāko no "parastajām" skābekli nesaturošām skābēm). Svaigi pagatavota jodūdeņražskābe ir bezkrāsaina, ilgāk glabājot gaisa klātienē, kļūst brūngana, jo sadalās, veidojoties jodam. Jodūdeņražskābe ir šķidrums ar asu, ļoti skābu garšu; koncentrētiem šķīdumiem piemīt asa smaka. Karsējot no jodūdeņražskābes izdalās jodūdeņradis. Destilējot veidojas jodūdeņraža azeotropais maisījums ar ūdeni (57% jodūdeņražskābe), bet, šķīdinot jodūdeņradi ūdenī, iespējams sasniegt koncentrāciju 90%.
Iegūšana
Jodūdeņražskābi laboratorijas apstākļos iegūst, hidrolizējot fosfora trijodīdu un uztverot iegūto jodūdeņradi traukā ar ūdeni : Lai veiktu šo reakciju, Virca kolbā, kam pievienota pilināmā piltuve, pagatavo joda suspensiju ūdenī. Virca kolbu savieno ar dzesējamu ūdens trauku, kur tiks ievadīta radusies HI gāze. Pagatavo sarkanā fosfora suspensiju ūdenī un uzmanīgi no dalāmās piltuves pievieno vienu pilienu šīs suspensijas joda un ūdens maisījumam. Nākamos pilienus pievieno tikai tad, kad beigusies enerģiskā reakcija. Ja fosforu pievieno pārāk strauji, var notikt eksplozija.
Īpašības
Jodūdeņražskābe pamazām reaģē ar gaisa skābekli, veidojoties brīvam jodam, kas veido aduktu ar jodūdeņradi:
Krievijas baltzilibaltais karogs
Krievijas baltzilibaltais karogs (ru) ir karogs, ko izmanto protestētāji pret Krievijas iebrukumu Ukrainā. Karogs kļuva plaši izplatīts neilgi pēc iebrukuma sākuma 2022. gada februārī.
Jodūdeņražskābe
Īpašības
Bez gaisa piekļuves jodūdeņražskābe istabas temperatūrā ir stabila pat gaismā, bet, piekļūstot skābeklim, gaisma paātrina jodūdeņražskābes sadalīšanos. Sadalīšanās sekas var novērst, pievienojot jodūdeņražskābei vara skaidiņas, kas saista izdalījušos jodu, veidojoties nešķīstošam vara (I) jodīdam CuI.
Krievijas baltzilibaltais karogs
To izmanto arī militārā vienība leģions "Krievijas Brīvība", kas karo Ukrainas pusē. Tas ir pārveidots Krievijas karogs, kurā sarkanā svītra aizstāta ar baltu un zilā ir ievērojami gaišāka.
Jodūdeņražskābe
Īpašības
Jodūdeņražskābe viegli pievienojas alkēnu dubultsaitēm, veidojot jodalkānus.
Krievijas baltzilibaltais karogs
Karoga vēsture
Ideja par savu opozīcijas karogu, kas atšķirtos no Krievijas valsts karoga, radās aktīvo protestu laikā Baltkrievijā. Aktīvisti norāda uz līdzību ar Baltkrievu nacionālo karogu, ko izmanto Baltkrievijas politiskā opozīcija, tādējādi paužot solidaritāti ar baltkrievu protestētājiem.
Jodūdeņražskābe
Izmantošana
Izmanto par reducējošu aģentu dažādās reakcijās.
Lieto (kopā ar sarkano fosforu) metamfetamīna sintēzei no pseidoefedrīna. Šajā reakcijā vispirms rodas jodefedrīns, kas reducējas par metamfetamīnu. Reakcija ir stereospecifiska, rodas tikai d-metamfetamīns. Nelegāli sintezējot metamfetamīnu, jodūdeņražskābe tiek ģenerēta uz vietas reakcijas vidē no sarkanā fosfora un joda.
Krievijas baltzilibaltais karogs
Karoga vēsture
Krievijas Pretkara komiteja izmanto karogu kā pretkara simbolu ar proporciju 2:3. 2022. gada 7. martā Brīvās Krievijas foruma pretkara konferencē tika izteikta ideja par karoga kā "Krievijas pretkara un pretdiktatoriskās kustības virspartijas un virsfrakcijas simbola" izmantošanu.
Zorica Nikolina
Zorica Nikolina (sr; dzimusi ) ir Serbijas starptautiskā meistare šahā (1982). Divkārtēja Dienvidslāvijas sieviešu šaha čempionāta uzvarētāja (1985, 1987).
Biogrāfija
1980. gados bijusi viena no vadošajām Dienvidslāvijas šahistēm. Divas reizes uzvarējusi Dienvidslāvijas sieviešu šaha čempionātos: 1985. un 1987. gadā. Par panākumiem turnīros FIDE 1982. gadā viņai piešķīra starptautiskās meistares (WIM) nosaukumu.
Zorica Nikolina ir trīs reizes piedalījusies Pasaules sieviešu šaha čempiones nosaukuma cikla izcīņas starpzonu turnīros:
Trīs reizes pārstāvējusi Dienvidslāvijas izlasi sieviešu šaha olimpiādēs (1982, 1986, 1990).
Ozurgeti
Ozurgeti (ka) ir pilsēta Gruzijā, Gurijas mhares administratīvais centrs. Izvietojusies valsts dienvidrietumu daļā Meshetijas grēdas pakājē Natanebi upes krastos 312 km no valsts galvaspilsētas Tbilisi. Valda subtropu klimats, nozīmīgs tējas rūpniecības centrs.
Vēsture
Vēstures avotos pirmoreiz minēta 1578. gadā kā nozīmīgs tirdzniecības centrs un Gurijas kņazu rezidence. No 1846. gada apriņķa pilsēta Gruzijas-Imeretijas guberņas sastāvā. 1934. gadā pilsēta pārdēvēta par Maharadzi (მახარაძე) par godu šajā apvidū dzimušajam gruzīnu padomju darbiniekam, Gruzijas PSR vadītājam Filipam Maharadzem. 1989. gadā pilsētai atgriezts vēsturiskais nosaukums.
Aleksandrs Prokopčuks
Aleksandrs Prokopčuks (dzimis Rīgā) ir bijušais latviešu vieglatlēts, startējis maratona un citās garo distanču skriešanas distancēs. Pēc sportista karjeras beigām — treneris.
Piedalījies Atlantā, kur ieņēma 51. vietu maratona sacensībās. Vairāk nekā 10 reizes izcīnījis Latvijas čempiontitulu dažādās distancēs. Vairākas reizes piedalījies Helsinku starptautiskajā maratonā, kur vairākkārt ir ierindojies pirmajā trijniekā. 1993. gadā piedalījies Pasaules čempionātā pusmaratonā, 1995. gadā — Eiropas kausu sacensībās. Ilgu laiku ir bijis Latvijas rekordists pusmaratonā (1.04:57 h) un maratonā (2.15:56 h).
Precējies ar skrējēju Jeļenu Prokopčuku, ir viņas treneris.
Sfēriska govs
Sfēriska govs ir humoristiska metafora ļoti vienkāršotiem sarežģītu parādību zinātniskiem modeļiem. Metafora, kuras izcelsme ir teorētiskajā fizikā, raksturo fiziķu tieksmi reducēt problēmu līdz vienkāršākajai iedomājamai formai, lai padarītu aprēķinus izpildāmākus, pat ja to vienkāršošana ierobežo modeļa pielietošanu realitātē.
Metafora un tās varianti (piemēram, "sfērisks zirgs vakuumā") tikuši izmantoti arī citās disciplīnās.
Lieģu iela (Rīga)
Lieģu iela ir iela Rīgā, Zemgales priekšpilsētā, Šampēterī. Lieģu iela sākas krustojumā ar Zasulauka ielu un beidzas ar strupceļu dzīvojamajā apbūvē. Tā ir klāta ar grants segumu, Lieģu ielā ir tikai savrupmāju dzīvojamā apbūve.
Iela nosaukta Lieģu — ciema Dienvidkurzemes novadā — vārdā.
Lieģu iela ir savienota ar Zasulauka ielu.
Solaris
Solaris var būt:
Saišu apvienošana
Saišu apvienošana datoru tīklā ir vairāku tīkla savienojumu apvienošana paralēli ar kādu no vairākām metodēm, lai palielinātu caurlaidi, pārsniedzot to, ko varētu uzturēt viens savienojums, lai nodrošinātu savienojuma dublēšanos gadījumā, ja kāda no saitēm pēkšņi nedarbojas. Saišu apvienošanas grupa (LAG) ir apvienota fizisko portu grupa.
Motivācija
Saites apkopošana palielina Ethernet savienojumu joslas platumu un elastību.
Parastam porta-kabeļa-porta savienojumam ir trīs atsevišķi atteices punkti, kas saistīti vai nu dators-komutators, vai arī komutators-komutators konfigurācijā: pats kabelis vai jebkurš no portiem, kurās kabelis ir pievienots, var nedarboties. Vairāki loģiski savienojumi var tikt izveidoti, bet daudzi no augstāka līmeņa protokoliem nav paredzēti, lai pēc viena savienojuma neizdošanās tiktu pieslēgts pie nākamā savienojuma. Apvienojot vairākus fiziskos savienojumus vienā loģiskā savienojumā, izmantojot saišu apkopošanu, tiek nodrošināta elastīgāka saziņa.
Latatujeva
Latatujeva ir ciems Silajāņu pagastā, Riebiņu novadā. Atrodas 221 km attālumā no Rīgas.
Saraghrars
Saraghrars (ur) ir Hindukuša ceturtā augstākā kalnu virsotne Pakistānas ziemeļos. Kalna virsotne pirmoreiz tika iekarota 1959. gadā, kad tur uzkāpa itāļu ekspedīcija.
Teodora Lodinga alus darītava
Teodora Lodinga alus darītava bija alus darītava Bauskā, kas darbojās no 1873. līdz 1958. gadam. Alus darītavai vairākkārt mainījušies īpašnieki un nosaukumi, tā zināma arī kā "Lodiņš un biedri", "Bauskas alus" un "Lodiņa alus".
Teodors Lodings
19. gadsimta beigās Lodinga alus darītava bija ne tikai viens no trim lielākajiem rūpniecības uzņēmumiem Bauskā, bet arī viens no lielākajiem alus darītājiem visā reģionā.
Alus dzesēšanai izmantots Mēmeles ledus, kas ziemā zāģēts un uzglabāts pagrabos. Upes ūdens līmenis toreiz bija augstāks, tāpēc pagraba un krasta nostiprināšanai uzbūvēta betonēta siena, kas labi redzama visiem, kas iebrauc Bauskā no Rīgas puses. 1937. gadā pilsētas valde atteicās atbalstīt iebrukušās sienas remontu, jo tā ir nepieciešama tikai alus darītavas vajadzībām.
Konstantins Akratopuls
Konstantins Akratopuls (gr) bija grieķu tenisists, 1896. gada vasaras olimpisko spēļu dalībnieks.
Teodora Lodinga alus darītava
Bruno Lodings
1910. gadā pēc tēva nāves alusdarītavas vadību uzņemas vecākais dēls Bruno Lodings. No 1914. līdz 1920. gadam karadarbības dēļ alus darītava ir slēgta. Vācu okupācijas un Bermontiādes laikā Bruno Lodings ir iecelts par pilsētas domes vadītāju. 1919. gada novembrī pilsētas dome lemj par labu viņa lūgumam ļaut atsākt alus darītavas darbu. Nostiprinoties Latvijas valstij, jau 1919. gada decembrī Lodingu no amata atceļ.
Konstantins Akratopuls
1896. gada vasaras olimpiskās spēles
Konstantins Akratopuls 1896. gada vasaras olimpiskajās spēlēs startēja gan tenisa vienspēļu, gan arī dubultspēļu turnīrā.
Teodora Lodinga alus darītava
Bruno Lodings
Lai arī turpmāk ievēlēts pilsētas domē, Bruno nereti kritizēts, jo aktīvi piedalījās vietējās vācu biedrības darbībā, atbalstījis vācu skolas izveidošanu. Vadījis Bauskas vācu krājkasi, bija lauksaimniecības apvienības kasieris.
Konstantins Akratopuls
1896. gada vasaras olimpiskās spēles
Vienspēļu turnīrā viņš jau pirmajā cīņā zaudēja Dionisijam Kasdaglim un cīņu neturpināja. Savukārt dubultspēļu turnīrā viņš startēja kopā ar Aristidi. Viņi šajā turnīrā zaudēja britam Džonam Bolandam un vācietim Frīdriham Traunam.
Teodora Lodinga alus darītava
Bruno Lodings
1929. gada 17. decembrī alus darītavas īpašnieks Bruno Lodiņš un meistars Roberts Seiberts sodīti ar 40 latu sodu par alus atšķaidīšanu ar ūdeni. Lai arī ekstrakta saturs esot bijis 10,9, laboratoriskā pārbaudē ekstrakts bijis tikai 8,4.
1936. gada marta sākumā uzņēmuma nosaukums tiek mainīts no "Lodings un biedri" uz latviskāku "Lodiņš un biedri". Uzņēmuma īpašnieku sarakstā redzamu vietu ieņem ebreji. No īpašnieku sastāva 1936. gada martā izstājas Boruhs Erlihs (Boruchas Erlichas) un viņa vietu ieņem Lietuvas pilsonis Berelis Vilenčiks (Berelas Vilenčikas).
20. gadsimta 30. gadu beigās uzņēmums nodarbinājis ap 30 cilvēku. Brūvēts ne tikai alus bet arī zelteris un limonāde. 1939. gada beigās Bruno Lodings, līdzīgi kā lielākā daļa Bauskas baltvāciešu, pārceļas uz Vācijas okupēto Poliju.
Terezina
Terezina (pt) ir pilsēta Brazīlijā, Pjaui štata lielākā pilsēta un administratīvais centrs. 2018. gadā pilsētā dzīvoja 861 442 iedzīvotāji. Tā ir 21. lielākā pilsēta Brazīlijā.
Teodora Lodinga alus darītava
Bruno Lodings
Līdz ar visas Lodingu ģimenes aizbraukšanu no Latvijas, pārtrūkst ģimenes saites ar alus darītavu. Ar Jelgavas apgabaltiesas 25. novembra lēmumu, firmas nosaukums tiek mainīts no "Lodiņš un biedri" uz "Bauskas alus", īpašnieki C.Taube un biedris". Bruno Lodings no sabiedrības izstājās 1939. gada 4. novembrī. Tajā pašā dienā likvidētas noliktavas Rīgā, Kuģu ielā 10 un Tukumā, Rīgas ielā 4.
Vēlākie gadi
Pēc Otrā Pasaules kara alus darītavas ēkās tiek izvietots Bauskas augļu un dārzeņu kombināts, kas ražoja konservus, kompotus, marinādes un limonādes. Alus ražošana izbeigta 1958. gadā. Vēlāk padomju periodā šeit darbojās "Latvijas balzams" Iecavas filiāles Bauskas iesala cehs, kas savu darbību izbeidza 1990. gadā. 2000. gadu sākumā neilgu laiku vēsturiskajās alus darītavas telpās darbojās SIA "Lodinga uzņēmums", kas ražoja "Lodiņa alu".
Hals Klements
Harijs Klements Stabss (en) (dzimis, miris ), labāk zināms pēc literārā pseidonīma kā Hals Klements (Hal Clement), bija amerikāņu zinātniskās fantastikas rakstnieks, precīzās zinātniskās fantastikas (en) autors. Sarakstījis apmēram pusotru desmitu romānu un ap pussimtu stāstu. Viņš nodarbojās arī ar mākslu, veidojot astronomiski orientētus mākslas darbus ar pseidonīmu Džordžs Ričards (George Richard).